Lo-Renz-O/malagasy-sentence huggingface dataset:
Ao amin’ny vondrona ambara dia lokoin’ny maintimolaly amin’ny fanovan- javatra izany. Lafin-javatra telo no hita misongadina amin’izany fiangaliana izany ny fanovan-javatra mandoko ny fanomezan’andriamanitra an’i kristy ; ny fanovan-javatra mandoko ny toetran’andriamanitra ; ny fanovan-javatra mandoko ny maha-ray sarobidy an’andriamanitra. Handalanina araka ireo foto-javatra telo ireo ny fanatontosana ity zana- pizarana faharoa ity.
Resaka ifamalian’ny mpandray anjara, miaraka amin’ny fihetsika sy izay fitaovana tokony hiseho izay mifanaraka amin’ny toe-javatra tantaraina, ny feon-kira koa dia mandravaka izany. Ny vontoatiny mifamatotra amin’ireo endrika nanehoana ny famaranana ny vontoatiny. Lafin- javatra 4 amin’ny ankapobeny no hita taratra amin’ny vontoatiny ny famaranana raha ny hita isaky ny fizarana vahaolana, anatra; fampahatsiahivana ny lohateny ary fametrahana olana vaovao izay hitranga ao amin’ny fizarana manaraka. Hita taratra ao amin’ny malok’ila 1-5 io. Ohatra in -2 malok’ila nifankaty ihany i johary sy i bakoly ka natao mariazy. Nigadra i fetra. Nihavana randrenja sy rajao. Nilaza anefa i landy fa bevohokan’i johary izy. Malok’ila 3 sosona nigadra i landy. Sitrana soa aman-tsara i johary sy i bakoly ka nifamerina ihany izy roa. Nahatonga taratasy avy any amin’i landy i johary izay maneho famendrofendroana azy. Hitan’i bakoly anefa izany. Malok’ila fan’4 notsaraina i landy. Nosintonin’i bakoly ny fitoriany azy. Nivoaka ny didy fa voasazy enim-bolana an-tranomaizina izy. Notenenin’i landy i bakoly fa omeny azy sy johary ny zaza rehefa teraka. Izay no azo ambara momba ny endrika isehoan’ny malok’ila 1-5. Izay nanasongadinana ihany koa ny firafitry ny tantara sy ny fizotrany fa ndeha hovahavahana eto ambany ny fizotran’ny tantara voarakitra ao amin’ny malok’ila 1-5.
Monografian’ny kaominina ambanivohitra anororo rehefa fantatra ny mombamomban’ny faritra amin’ny ankapobeny dia ho dinihana lalindalina kokoa ny kaominina hanaovana ny fikarohana; mba hahamora ny fanatanterahana ny asa. Anororo dia tanàna ao amoron’alaotra eo an-tsisin-drano mihitsy; anisan’ny tranainy indrindra amin’ny mponina any antsihanaka ny mponina ao. Araka ny voalazan’i randriamamonjy frédéric 2006; p 453 ao anatin’ny distrikan’amparafaravola ny kaominina ambanivohitra anororo, ary anisan’ny sihanaka tamorondrano ny tanororo. Ao amin’ny ilany andrefana no misy azy raha mitaha amin’ny distrikan’ambatondrazaka; renivohitry ny faritra alaotra. Araka ny tantara dia tamin’ny 01 desambra 2003 vao natao ho kaominina ny tanànan’anororo raha fokontany tao amin’ny kaominina ambohitrarivo izy teo aloha. Ny lalam-pirenena 3a, manomboka eo amin’ny sampanana vohidiala miank’andrefana no arahina mandrapahatonga eo amin’ny fokontany antsapanimahazo. Eo indray no mivily miankavanana ary manohy manaraka lalan-tany kaominaly; mirefy 9km ny halaviran-dalana raha miala eo antsapanimahazo vao tonga ao anororo. Manavaka an’anororo amin’ny tanàna hafa ny tantarany ary ireo zava-bohary samihafa manodidina azy. Mivelatra miank’andrefana ny tanàna ka mizarazara toy izao ambohimahasoa, analatsivahy, antsahamanga, tanànan’ i alexis, ambohimahavelona, ambalanakondro, ambalabe, ampaitany, bemanjato ary antsapanimahazo. Ahitana fokontany telo ao anororo afovoany, ampaitany, ary ambalabe. Manana velaran-tany mirefy 176 km2 ary miisa 13.240 hab ny mponina voasoratra raha araka ny fanisana tamin’ny taona 2009. Ambohijanahary ny farany avaratra, amparihintsokatra miampita ny farihin’alaotra ny farany antsinanana, andilana atsimo ny farany atsimo ary ambohitrarivo ny farany andrefana ireo efatra ireo no kaominina manodidina ny kaominina anororo. P. C. D anororo 2009 .
Ny lamina asa nomanin’ny mponina mandritra ny fanatanterahana omen’ny mponina mialoha ny lisitr’ireo olona 30 na 40 hanampy ny fikrifama amin’ny fanatanterahana ny asa, ao ihany koa ny trano ametrahana ireo fitaovana ilaina entina avy any amin’ny fikrifama.
Ii. Ny foto-kevitra and.7 ny m. F. M m. T. Dia mitarika ny adin-tsaranga handrodana ny fanandevozana sy ny taingim-bozona ary ny fanapepoana ataon’ny mpangoron-karena vahiny sy ny farasisan’ny fanjakan’andriana; hamonotra ny fototra iorenan’ny tsy fitovian-tsaranga nateraky ny fanjakan’ny mpangoron-karena sy ny fanjakan’andriana manangana fanjakana mitandro ny fahaleovantenam-pirenena sy fiharian-karena tsy miankin-doha ary fiaraha-monina fehezin’ny mpikarama madinika sy mpiasa tany miavo-tena eto madagasikara; ny fanorenana fiharian-karena iombonana fehezin’ny mpiasa no anisan’ny fiasana anatanterahana izany. Manohitra ny fanjakazakan’ny mpangoron-karena eran-tany ary manohana ny tolom- piavotam-pirenena ataon’ny vahoaka liam-pivoarana. Miandany amin’ny tolon’ny mpikarama madinika sy mpiasa tany eran’izao tontolo izao, hananganana fanjakana sy fiharian-karena fehezin’ny vahoaka madinika. Iii. Ny mpikambana and.8 tsy maintsy mankatoa ny baikom-pitolomana sady mahatakatra ny fampiharana ny foto-kevitra eo amin’ny asam-pitolomana amin’ny fiainana andavanandro ny mpikambana. Manao asam-pitolomana takian’ny foto-kevitra sy ny fisehoan-javatra ary miara- mihosina amin’ny vahoaka hatrany ny mpikambana. And.9 olona efa voasedra tao amin’ny fikambanana liam-pandrosoana na komitim- piavotana na fokonolon’ny mpikarama, ary efa zatra ny fifanitsiana sy fifampitsarana eo amin’ny asam-pitolomana no azo raisina ho mpikambana, araka izao fepetra izao ny fivoriamben’ny fototra no mitsara ny mpilatsaka ho mpikambana vaovao. Ny mpitarika ny fototra miaraka amin’ny mpikambana roa mijoro ho mpiantoka no manolotra azy eo amin’ny fivoriambe. And.10 mandray fanakianana sy mitsara tena ny mpikambana hanitsiana ny fifandirana eo amin’ny asam-pitolomana. And.11 roahina tsy ho mpikambana izay manao hadisoana lehibe eo amin’ny tolona sy ny fikambanana. Raiketina ao amin’ny bokin’ny fikambanana ny fandroahana ny mpikambana ary ampahafantarina ny ambaratongam-pifehezana araka izay ilàna azy.
Eo amin’ny riba kosa, dia voatondro ho 24 ora ny hampitana ny lohahevitra ao, dia ny fandrosoana sy ny fahafahana. Amin’ny fiafaran’ny fandinihana ny lohahevitra, ny mpianatra dia afaka mamantatra ny fomba sy ny toetry ny heverina hoe olo-mandroso ary ny andraikitra sy adidy tokony hotanterahina mba hananana izany toetra izany mamaky teny sy mamantatra ny sokajin-kevitra raketin’ny lahabolana na lahatsoratra mandinika ny fomba fanoratry ny mpanoratra, na ny fanehoan-kevitry ny mpanakanto.
Tsy taranja fe taranja fotsiny ny taranja teny fa manana anjara toerana lehibe eo amin’ny fiainan’ny olona sy ny firenena, ka anisan’izany ny teny malagasy. Izany no antony mahatonga ny firenena hametraka azy io amin’ny toerana tokony hisy azy. Tsy teny enti-mifandray sy tsy tenin-dreny fotsiny ihany koa ny teny malagasy, fa isan’ny teny ianarana ihany koa. Tena nomena lanja tokoa izy io nanomboka tamin’ny repoblika voalohany, satria isan’ny fototra iray hamerenana indray ny mahamalagasy izay very sy nopotehin’ny mpanjanaka. Hoy ny filoha tsiranana 4 maneho izany omeo lanja amin’izay ny toe-javatra sy zavatra an’ny malagasy, ary atao any amin’ny ambaratonga rehetra izany, ka anisan’izany ny teny.
Fiarovana ny fananana midika ho fiarovana ny fananana sy ny tanindrazana ary ny vohitra ny sorona. Lahara- pahamehana eo amin olona ny manao sorona mialohan ny taom-pambolena ny vary be mba hangatahana fitahiana avy amin ireo razana sy hampahomby ny voka-bary. Natao isorohana ny loza voajanahary izay fahavalon ny fambolem-bary toy ny havandra, ny tondra-drano, ny hain- tany izany. Amin ny maha foto-piveloman ny foko zanabibiandriakomanjaka ny fambolem-bary dia mampiasa fiarovana antsoina hoe fiaro izy amin izany. Ilaina hamasinina izany mialohan ny ametrahana azy eny an-tanimbary ka mandrindra ny fotoam-pivavahana angataham- pitahiana sy fiarovana ny fambolena no hanamasinana sy hakana ny fiaro fiarovana natokana ho an ny fambolena na ny voly irery ihany ny fiaro tsy amin ny fambolena ihany anefa no ampiasana ny fiarovana toy izany fa amin ny biby fiompy sy ny vohitra onenana ihany koa. Ho fiarovana ny fiompiana sy ny fananana amin ireo fahavalo mpanani-bohitra no antony ampiasaina ny famato ny famato dia tsy inona fa ody namboarin ireo mpimasy nampiarahana amin ny tanimasina. Inoan ity fiarahamonina ity fa fitaovana mahomby iarovana amin ireo fahavalo mpanani-bohitra sy mpangatra omby ny famato ka apetrany eny an-jorom-bala sy manodidina ny tanàna. Anampiany izany ny fanoafany ny laona hazo eo akaikin ny varavaram-be. Soloina isan-taona io famato io ka amin ny alalan ny sorona hatrany no hanamasinana azy. Tsy fihetsika na fomba vao noforonina akory izany fa efa riba nolovain ireo zanabibiandriakomanjaka tamin ireo razam-beny. Tsy mahagaga intsony ny mahita ny ody kely miantona amin ireo toerana maro samihafa ao amin ity vondrom-piarahamonina ity. Mitahiry ny ody antsoina hoe ramorabe izay ody natao hanangonan-karena ihany koa ny olona ka na mividy na mivarotra dia ampiasaina izany hanamora ny fahazoan-javatra sy hampandeha ny varotra no anaovany izany. Matetika hahosotra amin ny tanàna sy ny lohan ny olona izany raha hividy zavatra izy ; mba hahazoana zavatra amin ny vidiny mora no anaovany izany. Afafy amin ny zavatra amidy kosa ny ody raha hivarotra ka raha vao mikasika na manontany izany, hono, ny mpividy dia voasarika hividy avy hatrany.
Famahavahana ifotony ny kolontsaina araka ny asa eto dia tsy maintsy atao tsara aloha ny fanavahana ny fomba fanao sy ny asa. Kendrena araka izany ny hamoronana teôria siantifika iray momba ny kolontsaina izay mitovitovy amina tambatra rafitra maromaro. Io teôria io dia hampiseho miharihary fitambarana andrana nataon’olombelona sy tokony hanan-karena hevitra maro amin’ny ankapobeany, ary noho izany dia tokony hanana famaritana arakaraka ny endriny avy. Ny kolontsaina araka izany dia azo faritana ho toy ny fomba iray hizarana miaina ny fototra izany hoe amin’ny endriny maha fitaovana sy fiasana azy. Miompana be dia be amin’ny firaisan-kina sy ny fifampatokisan’ilay fiaraha-monina anefa ny tena fanazavana izany tanteraka. Ny olana mipetraka anefa dia ny famantarana ireny trangan-javatra miseho amin’ny kolontsaina ireny. Noho izany ny mpandinika fiaraha-monina iray raha te hanadihady ny zava-miseho amin’ny kolontsaina dia tsy maintsy mamantatra izany arakaraka ny filana fototra mihoatra amin’ny paikady efa nomanina hoe mba hahazoana izay ilaina. Ilay teôria siantifika amin’izay maneho ny fisiana fitambaran-dalàna amin’ny ankapobeny, izay ahitana ireo filana fototra tena manahirana indrindra sy tsy miharihary loatra ankoatra ny filan’ny saina amam-panahy, ny toe-karena ary ny fiaraha-monina. Ireo no filana mampijoro ilay teôrian’ny kolontsaina. Koa azo aravona ho mamaha ny fahasarotana sy ny olana eo amin’ny fomba fiaina ny kolontsainan’ny fandinihana ny anjara asa, manoloana ny fiainan’olombelona; ka amin’ny maha fitaovan’ny kolontsaina azy no handrindrany sy itondrany vahaolana izany. 1.3.1.8. Inona moa ny atao hoe tontolon’olombelona? Ny tontolon’olombelona dia tsapa avy hatrany ho tsy maintsy hirona ho ao amin’ny tontolon’ny zava-manana aina, izany hoe ny olombelona dia tsy maintsy miezaka mivelona ao anatin’izany voary izany. Ireny filana madinika indrindra ireny dia tsy inona fa ireo fepetra takiana amin’ny manana aina ka ny fahatanterahan’izany no miteraka fahavelomana eo amin’ny tsirairay sy ilay fiaraha-monina; hany ka lasa maharitra ilay kolontsaina iray.
Tanjon’ny faribolana sandratra fanandratana ireo endri-javakanto malagasy mifototra amin’ny soratra. Fanehoana asa soratra amin’ny alalan’ny antsa sy famoaham-boky ary gazety. Fampahafantarana mpanoratra tanora. Fampivelarana ny mahaizy azy ny mpanoratra tsirairay. Fampahafantarana ireo mpanoratra ao anatin’ny fikambanana
Nalain’ny mpanoratra tao amin’ny fiarahamonina nisy ireny voambolana, sy fehezanteny, ary sarin-teny nampiasainy ireny. Izany, dia ny hanentanany ny mpiray tanindrazana aminy mba tsy ho variana, sy ho mailo hatrany, ary indrindra hitolona mandrakariva mba hiverenan’ny fahaleovantenam-pirenena. 3.2.3. Ny tononkalo
Toko i nandalo fotsiny teo anoloan’i bako ny ora sy ny andro rehetra teny ankeniheny. Tsy nisy dikany taminy izay nataon-dratiaray ny fanomezana manokana ho azy, ny kilalao isan-karazany nomanina ho an-janany. Tsy nisy nahafaly azy. Tokana no nandrian’ny sainy, dia ny varavaran-kely teo andrefana; io no maminy. Toko ii noho ny adin-tsaina be loatra, dia teraka mialohan’ ny fotoana i bako. Na dia sarotsarotra aza ny fiterahana, salama tsara ihany izy sy i nirina ratiaray zanany. Tsy naharototra an’i bako ny handray sy hampinono ity sombin’ny ainy, fa mbola ilay herisetra nihatra taminy fahiny no tsaroany. Tsapany fa nandalo fotsiny teo anatrehany ny ora nahatongavan’ny mpamangy samihafa. Izy sy ny fahoriany kosa no zary nitoetra teo ankeniheny. Toko iii fitaka teo anatrehan’i bako izay rehetra nataon-dratiaray. Tsy naharototra azy ny fitaizana an-janany. Ny varavarankely no hany nankafiziny. Nandeha naka rivotra kely tany ivelany izy. Lasa lavitra ka tratra alina. Nahatezitra an-dratiaray izany, saingy tsy noheverin’i bako akory izay nolazaim-badiny. Niverina namonjy ny varavaran-keliny izy namisavisa sy namerina tadidy ny endrik’ilay mpamily namonjy azy tratra alina omaly. Tsy nety tadidiny anefa. Sorena izy. Toko iv niverina nitsangantsangana teny isoavina i bako. Tafahaona tamin’i fetra indray izy, ilay tovolahy mpamily nanatitra azy indray andro. Nifamotoana matetika izy ireo. Nifampizara fifaliana, nanjary tena nifankatia. Tsy nosainin’ i bako akory ny tenim-badiny mikasika ny fivoahany matetika. Notsorin’i bako tamin’i fetra fa efa niteraka izy. Tohina i fetra. Nangataka fifindrana ho any mahajanga izy. Tsy nahasakana ny fitiavan’i bako anefa ny fisintahana kasain’i fetra sy ny fisian’i nirina. Nilaozany ny tokantranony. Nanaraka an’i fetra izy.
Avy amin’ny fampianarana sekolin’ny misiona protestanta no nampianarany, na taty antananarivo izany, na tany fenoarivo, araka ny efa voalaza. Ny vokatra azo teo amin’ny fanadinana isan-karazany indrindra no tena nanolorana azy fankasitrahana. Ireto misy ohatra vitsivitsy amin’izany avy amin’ny mpianatra naneho fankasitrahana an’i jean narivony ireo mpianany noho izy ireo nahazo laharana ambony avokoa noho ny an’ny hafa koa noho ny soa rehetra nataonao taminay dia misaotra anao lehibe indrindra izahay. Hoy ireo mpianany tao amin’ny kilasy voalohany, tao ambohijatovo- avaratra22 avy amin’ny ray aman-drenin’ny mpianatra hoy ity renim- pianankaviana iray nitoetra tao fenoarivo, ka nifindra taty antananarivo taty
Ny tsy fahampian’ny dinidinika fanirianay ny hihaona tamin ny zanaky ny mpanoratra faralahy, dr rakotobe- andriamaro andriatsirombaka, saingy tsy tanteraka izany. Tsy midika akory izany hoe sarotra ifandraisana na miavona izy ireo, fa noho ny adidy sy ny andraikitra sahaniny izay iankinan ny ain-dehibe, ka tsy maintsy atao andry maso, dia tsy afaka mandray olona izy. Tsy kivy anefa ny tenanay, fa nanatona teny amin ny toerana nisy an atoa ny ony rakotobe- andriamaro, mpitandrina zanaka lahimatoan ny mpanoratra , izay isaorana fa tsy mba nanosi-bohontanana fa nandray anay soa aman-tsara sady nanome ny andinindininy rehetra tokony ho fantatra momba an-drainy.
Ny maha izay ny mpianatra miainga amin’ny fampianarana ny taranja malagasy ny fampianarana no ahafahana mamolavola ny maha izay ny mpianatra. Tokony ho hita taratra eo amin’ny fihetsiny ny olona nandalo fianarana sy ny tsia. Inona àry izay fihetsika andrasana amin’ny mpianatra izay?
Arikoms randria mpanoratra tononkalo, mpitantara angano sy tantara foronina aloha vao mpanoratra tantara fandefa an’onjam-peo ; jean nalisoa ravalitera havanana amin’ny tononkalo, ny kabary aloha vao nanoratra tantara fandefa an’onjam-peo ; solofo jose izay mpanoratra tononkalo, sombin-tantara aloha vao nanoratra, nanatontosa tantara fandefa an’onjam-peo ; natiora izay mpanoratra tononkalo, sombin-tantara aloha vao nanoratra tantara fandefa an’onjam-peo.
Tara-kevitra maro no nohirain i clarisse ratsifandrihamanana ao amin ny asa sorany, toy ny fitiavana, ny tolona, ny fandrosoana, ny fahafahana, ny fahafatesana navoakany tao amin ny karazana asa soratra maro ireny ny tononkalo, ny angano, ny sombin-tantara, ny tantara an- tsehatra ary ny tantara foronina.
Ny fombafomba dia mety hitongilana na tsy mipetraka eo amin’ny toerana nisy azy teo aloha intsony noho ireto tranga ireto mety misy zava-baovao izay mety mitovy sanda aminy ka mahatonga ny fandaozana azy. Ohatra ny vavaka hariva, ny vavaka hatory, ny konfesy amin’ny katôlika. Anisan’izany ny asa fampaherezana amin’ny loterana sy ny antokom-pinoana hafa.
Mauss marcel 1926 , manuel d’ethnographie, vannerie , p31 , édition électronique a été réalisée par jean-marie tremblay, professeur de sociologie au genep de chicoutimi , le 16 février 2002 on trouve les plus belles vannerie du monde en extrême -orient et amerique centrale, tout spécialement chez les pueblo. Les fouilles pratiquées chez les cliff dwellers, les habitants des fallaises, de l’amerique centrale , ont donné de curieux résultats la plus belle vanneries du monde est celle que l’on trouve dans les couches archéologiques les plus profonds 4 tsimahaketraka jeannette, ny anjara toeran’ny vehivavy ao amin’ny fiarahamonina antemoro sy ny fivoarany ankehitriny tarafina amin’ny fatrange araka ny ahitana azy ao matitanana, memoires de capen, 04 martsa 2008, tak30 ny asa tanana , dia ny rary no tena mampiavaka ity faritra ity
Eo amin’ny fiandrasam-paty tsy voatery handrasana ao an-dapa intsony ny faty ankehitriny. Samy manatanteraka izany ao an-tranony, araka izany, ireo fianakaviana manam- pahoriana. Samy mampitodika ny faty araka izay mety aminy ihany koa ireo. Nihavery hasina ny lapa sy ny ampanjaka, noho izany foana tanteraka ny toro tra o ankehitriny, araka izany, tsy misy manatanteraka intsony koa ny zara manta. Andrahoina mitambatra avokoa ny sakafon’ny mpanatrika, ka efa masaka vao zaraina. Tsy nisy ilana azy intsony ireo sefombiavy avy any amin’ny tanàna hafa, noho izany fiovana izany, fa mitovy amin’ireo mpamangy rehetra. Nihasimba, araka izany, ny fiaraha-mientana misy eo amin’ny samy sefom-biavy toy izany koa ny tsikipetrika. Tsy misy manatanteraka io fomba amam-panao io intsony ny olona amin’izao fotoana izao. Hira sy lalao isan-karazany no entin’ny olona miandry faty amin’ny alina. Na ny lalao hita amin’izany aza dia lalao maoderina toy ny daomy, karatra, fa tsy ireny nentin-drazana ireny intsony. Nivahavaha ihany koa ny fiaraha-mientan’ ny mponina eo amin’ny fiaretan-tory.
Azo ambara izany, fa tsy nomen-danja mihitsy ny vehivavy taloha. Manaporofo izany amin’ny kabary am-pianakaviana dinihintsika, fa atao am-param-pilazana hatrany ny vehivavy ao anatin’ny ka 3 tak. 157 hoe ary eto ianareo andriambavilanitra, mody atao am-para filazana, nefa faratampo- mboninahitra. Satria ianareo no kitapo nifonosana
Y tmu k u’on fail cfans 111 clnisnn entr jes naseaux du bn ul ppur y p; isscr 111 cnrc. Fr talill’oro ; manglriky percer insi ip, naseaux du b0cuf; fangiriky poin ; , m d, bois qui sert cettl’ oper, , tion sud mo usud p. Iur trou .
Entana amidy, toy ny ’’friperie’’, ny kojakojan-tokantrano vilany, sotro, koveta , ny enta- madinika ’’lampe de poche’’, ’’radio carte’’, ny kojakojana bisikileta. Manatevin- daharana ao ihany koa ireo mpivarotra avy eo an-toerana mitondra ireo vokatry ny faritra, toy ny asa tanana satroka, tsihy, harona. , ireo vokatry ny tany hanin-kotrana, vary, trondro. Ary saika hita ao avokoa ireo zavatra mety hilaina rehetra amin’ny fiainana andavanandro.
Tsy mihevitra ny tenanay ho nahavita samirery izao asa fikarohana izao akory izahay fa teo indrindra ny fanampiana sy ny fiaraha miasa tamin’ny rantsa-mangaika samihafa. Sitraka sy telina ka dia misaotra eram-po sy eran-tsaina azy ireny. Fisaorana lehibe no atolotra ny oniversiten’ antananarivo, ny fakiolten’ny teny aman-tsoratra ary ny siantsan’ny maha olona, ny sampana teny sy lahabolana ary riba malagasy izay nanovozana fahaizana amam-pahalalana. Mankasitraka manokana an’andriamatoa randriamanalina daniel jules maître de conférences, mpiandraikitra ny rantsam-piofanana fiarovana sy fampanjariana ny harem-pirenena no sady mpitarika anay tamin’ny fanatontosana ity asa ity. Tsy adino ny misaotra an’andriamatoa r andriamarolaza louis paul, professeur filoha mpitarika ny fitsarana ny fanohanana am-pahibemaso ity asa fikarohana ity. Misaotra ihany koa an’i ramatoa ravonison andrianasolo baholy malala, docteur en anthropologie, izay mpitsara sady mpanadina tamin’ny fanohanana izao asa fikarohana izao. Tolorana fisaorana ny fokontany amboditsiry nanaiky niara-niasa taminay tamin’ny fanatontosana ity asa ity. Isaorana ihany koa ireo rehetra nankahery sy nanampy tamin’ny fampitaovana nandritra ny fanatontosana ny asa, ianareo ray aman-dreny sy fianakaviana, ianareo mpiara- mianatra, tapaka sy namana tsy nanary tamin’ny sarotra. Andriamanitra manan-karem-pahasoavana tompoko, hamaly fitia anareo
Ny zavatra mahaliana ny olona amin’izao vanim-potoan’ny fanatontoloana izao dia miezaka ny firenena rehetra mba tsy ho latsa-danja amin’ny hafa raha serasera no resahina. Maneho izany ny firoboroboana sy ny fiparitahan’ireo fitaovana avo lenta izay manaraka tekinolojia maneran-tany. Araka izany, ny karazan-tserasera mifanaraka amin’ireo no tena mahasarika ny olona. Anisan’izany ny fampiasana solosaina mba hijerena tranokala internet na hanaovana facebook , ny fampiasana finday mba ifandraisana amin’ny havana lavitra, tsy ambakan’izany ihany koa anefa ny haino aman-jery vata fahitalavitra, vata fandrenesam- peo, ny gazety, ny peta-drindrina , izay tena mbola mahasarika ny olona maro tokoa, mba hanarahana ny vaovao sy ny zava-misy. Mifamatotra tanteraka amin’ny fandrosoana, araka izany ny zavatra mahaliana ny olona. Ary tsy tara amin’izany fivoarana izany ihany koa ny malagasy noho ny fifaneraserany any ivelanay.
Adidy sy andraikitry ny fanjakana ny famahana io olana lehibe io, efa nametraka lalàna mandrara ny fidiran’ireo sambo vaventy mpanjono aty amin’ny faritra iasan’ireo mpanjono madinika ny fanjakana saingy tsy nahasakana azy. Toy ny hita any guiné, ny antony araka ny fanazavana nomen’i souleymane conté mitohy ny fanitsakitsahan’ireo mpanjono vaventy io lalàna io satria ao anatin’io faritra andrarana azy io no tena betsaka ny trondro ary amin’io faritra io ihany koa no anatodizany.235tokony ho matotra kokoa noho izany ny fepetra raisin’ny fanjakana ka hametraka sampam-pitsikolovana manokana ny amin’izany, tsy tratra anefa izany noho ny enti-manana. Ireo toe-javatra ireo no vato misakana amin’ny fandrosoan’ny sehatry ny jono ato amin’ny faritra afrika ary anisan’izany ny ao ankiakabe araka ny fizotry ny fanadihadiana izay narosonay tato amin’ity asam-pikarohanay ity. Eto am-pamaranana dia marihina fa misy ireo vonodina236 ifanaovana sy ampiharina ao amin’ny tontolon’ny jono, saingy toy ny fisian’ny lalàna rehetra dia tsy mahafoana ny olana sy ny fandikan-dalàna eo amin’ny sehatry ny jono sy ny fiharian-karena ao ankiakabe ireny vonodina ireny. Ny tena olana dia ny tsy fahampian’ny fampiharana ny dina, mipetraka an-taratasy fotsiny fa tsy tena ampiarina. Ohatra, ny dina mahakasika ny sambo vaventy mpanjono, mandoa vonodina 20.000.000 ar izay tratra ao anaty fari-dranomasina iasan’ny mpanjono madinika. Ny zavatra fantatry ny rehetra dia mitsofoka aty amin’ny faritra iasan’ny mpanjono madinika amin’ny alina ireo sambo vaventy mpanjono ireo. Tsy misy anefa ny fanaraha-maso akaiky sy ny fanenjehana azy ireo amin’izany. Tokony hametraka olona hanara-maso any amoron-dranomasina ny fanjakana sy ny tompon’andraikitra mba hahafahana manatratra ireo mihoapefy sy hahafahana mampihatra ny dina. Raha matotra tsara ny fanaraha-maso sy ny fanenjehana ireo mpandika lalàna ary entitra tsara ny fampiharana ny dina dia hatahotra ireo mpanjono ka andositra tsy ho aty amin’ny faritra voarara intsony. Ohatra faharoa ihany koa ny amin’ny fampiasana ny ramikaoko sy ny tamis, mandoa vonodina 30.000 ar izay tratra mampiasa ireo ary raisina ny fitaovana sy ny vokatra azo. Azo lazaina ho tsy misy ihany koa ny fampiharana io dina io, fotoana fohy taorian’ny fametrahana azy ihany no tena nisy ny fanaraha-maso fa rehefa nandeha ny fotoana dia tsy nisy intsony izany. Azo atao tsara anefa ny manatratra ireo mpanjono na amin’ny fotoana iasany na any